Hedded u akkuża lill-Pulizija b'reati foloz
Imtella' Ġunju 14, 2020 Mishael Eid Ali Albdoul ta' 28 sena mwieled il-Ġordan u jgħix f'San Ġiljan ingħata sentenza sospiża wara li ammetta akkużat li kien fis-sakra; hedded, insulenta u akkuża żewġ uffiċjali tal-Pulizija b'reati foloz. Quddiem il-Maġistrat tal-Għassa, l-Ispettur Joseph Xerri spjega li Abdoul ġie arrestat ilbieraħ għall-ħabta tat-tlieta u nofs ta' filgħodu f'San Ġiljan. Kompla jgħid li l-Pulizija rċevew rapport dwar raġel li kellu xi feriti f'rasu. Qal li l-akkużat hedded u insulenta l-uffiċjali tal-Pulizija filwaqt li beda jgarra fliexken tal-ħġieġ. Qal li aktar tard instab li kellu sustanza suspettata droga kannabis u li bi ħsieb li jagħmel ħsara lil Surġent u kuntistabbli tal-Pulizija akkużahom li kienu huma li sawwtuh u li biegħlu d-droga. L-avukat tiegħu talab għall-klemenza fid-dawl fost oħrajn għax l-akkużat mill-ewwel skuża ruħu. Il-Maġistrat Montebello kkunandatu sena ħabs sospiża għall-tmintax il-xahar u multa ta' €1,000.